at iyang ginoong may astang mabangis at ang lahat ng taoy tiningnan ng paalipusta? ang tanong ng baguhan na itinuro ang isang taong iginagalaw na mapalalo ang ulo. ngunit si tadeo ay hindi sumagot, inihaba ang liig upang tanawin si paulita gomez na dumarating na kasama ang isang kaibigan, si aling victorina at si juanito pelaez. binigyan sila nito ng isang palco at lalo pa manding kuba kay sa karaniwan. dating at dating ang mga sasakyan, dumarating ang mga artista na sa ibang pintuan ang pasok at sinusundan ng mga kaibigan at mga ligaw. nang si paulitay makapasok na ay nagpatuloy si tadeo: iyan ang mga pamangking babai ng mayamang si kapitang, iyang nangakasakay sa lando nakikita mong napakagandat napakainam ng pangangatawan? sa loob ng ilang taon marahil ay pawang patay na baliw. ayaw si kapitang, na silay mangag asawa, at nahahalata na sa mga pamangkin ang pagkakahawa sa kabaliwan ng amain.